"Kun Pyhä Henki tulee teihin, niin te saatte voiman, -
ja te tulette olemaan minun todistajiani,"
sanotaan Jumalan sanassa.
Olen itse evankelista, olen löytänyt aarteen -
ja tajusin että tämä aarre on tarkoitettu kaikille ihmisille.
Siksi julistan tätä ihanaa evankeliumia sinulle rakas ystävä tänä iltana, -
että saisit tulla osalliseksi siitä, mitä Jeesus Kristus, Jumalan poika -
täällä maan päällä, rakkaudessaan teki sinun ja minun tähteni.
Meidän kotimme rakkain raamatunpaikka -
on se, jossa Mooses pyysi Joosuaa johdattamaan kansaansa perille.
Joosua sanoi silloin kansalle: -
Tämä raamatunpaikka tuli kodissamme elävästi todeksi -
sinä päivänä, jolloin Jumala pelasti ja paransi minun mieheni.
Mieheni joutui eläkkeelle sairaudestaan.
Kotiseuroissa hän pyysi, että hänen puolestaan rukoiltaisiin -
ja hän parani täysin!
Kaikki lääkkeet jäivät. Astma ja allergia paranivat.
Silloin meidän kotimme rakkain raamatunpaikka on tämä kohta: -
"Valitkaa tänä päivänä, ketä tahdotte palvella, -
mutta minä ja minun perheeni palvelemme Herraa."
Niillä lahjoilla ja sillä voimalla, mitä Herra meille on antanut.
Sen tähden tämä Sanan totuus on tänäänkin voimassa.
Tänäänkin me saamme sanoa jokaiselle: -
"Valitkaa tänä päivänä, ketä tahdotte palvella."
Koska Kristus on valinnut meidät kaikki suuren rakkautensa tähden.
Järkeemme ei mahdu tämä Jumalan rakkaus. Se on hullutusta maailmalle.
Raamattu sanoo: Kaikille, jotka ottavat Hänet vastaan, -
Hän antaa voiman tulla - ja olla Jumalan lapsena.
Sen tähden Jeesus usein vertasi, että meidän tulee olla lasten kaltaisia.
Kuin pienet lapset, jotka uskovat täysin -
sen mitä heille kerrotaan Jeesuksesta, lasten ystävästä.
Lapsenlapsellamme oli korkea kuume, eikä häntä voitu viedä tarhaan.
Hänet tuotiin mummulaan, koska tarhassa lapset ulkoilevat.
Päivällä sanoin kuumeiselle lapselle: ”Mummu rukoilee sun puolesta, -
jotta Jeesus koskettaisi ja parantaisi pienen kullannuppuni.”
Rukoilin ja kun pääsin aameneen niin lapsi sanoi: "Ja sitten ulos."
Se oli selvää. Olimme rukoilleet ja lapsi uskoi sen mitä olimme pyytäneet.
Herra, anna meille uskoa, että uskoisimme -
Sanan totuuteen, niin kuin se on kirjoitettu, -
niin että voisimme ojentautua tämän Jumalan sanan mukaan.
Ei ole ihme, että Jeesus sanoi: "Ellette käänny ja tule lasten kaltaisiksi, -
te ette pääse sisälle Jumalan valtakuntaan."
Usko on luja luottamus siihen mitä toivotaan, -
mutta ojentautuminen on meidän tehtävämme.
Kaikki on valmiina, mutta meidän on ojentauduttava -
Jumalan sanan mukaan. Se on tehtävämme.
Valinta on Jumalan. Valinta on myös se, että uskomme -
Jeesukseen Kristukseen, Jumalan Poikaan, Herrana ja Vapahtajana.
Ajattelen itseäni ja omaa elämääni.
Olen saanut syntyä sukuun missä on paljon -
uskovia sukulaisia, siskot ja tädit.
Jo lapsena sain kuulla evankeliumia.
Se kylvettiin lapsen sydämeen. Oli iltarukous -
ja luettiin Jumalan sanaa ja käytiin pyhäkoulussa.
Kun tulin aikuiseksi, jouduin tavallaan kuin ratkaisun paikalle.
En menekään taivaaseen tädin, siskojen tai setien uskolla, -
vaan sinne mennään vain ja ainoastaan omakohtaisella uskolla.
Sen tähden jokainen meistä joutuu tälle paikalle.
Lapsen sydän on ihana: -
Se vastaanottaa sen, mitä Raamattu meille kertoo -
ja mitä lapselle kerrotaan, koska lapsen sydän on puhdas.
Tulee aika, jolloin sinne sydämeen -
maailma kylvää roskaa, sitä jota vihollinen kylvää.
Siksi jokainen lapsenuskon omistava tulee elämässään siihen paikkaan, -
jolloin hän tajuaa, että Jeesus on myös hänen syntiensä sovittaja.
Siksi lapsenusko muuttuu aikuisen uskoksi.
Jeesus Kristus on minunkin syntien sovittaja -
ja Hänen kauttaan saan syntini anteeksi.
Kuinka monet täällä maailmassa joutuvat synnin pettäminä kahleisiin!
Joutuvat väärän vallan ― vihollisen puolelle.
Mutta Jumalan sana on ihmeellinen: -
Jokainen tuhlaajapoika saa palata takaisin.
Jokainen aamu on Jumalan armo uusi.
Jos koskaan, tänä päivänä me koemme sen -
minkä Jumala aivan erikoisesti Sanassaan sanoo:
"Menkää teille ja aitovierille ja kutsukaa kaikki."
Moni, joka on tuhlannut elämänsä vihollisen vallassa ja voimassa, -
haluavat tulla Jeesuksen tykö ja saavat syntinsä anteeksi -
ja pääsevät sille tielle joka johtaa Taivaan kotiin.
Siitä portista, joka johtaa Taivaan kotiin -
siitä portista on jokaisen ihmisen käytävä.
Se on portti, jossa meidät riisutaan omista teoista, -
koska sille portille mennään vain Jumalan armosta.
Johanneksen evankeliumi sanoo luvussa 10, jakeissa 9―10: -
Sen tähden Jumalan silmissä ei ole suuria eikä pieniä syntisiä, -
on vain niitä jotka tarvitsevat -
syntiensä anteeksiantamuksen ja armon.
Olemme Hänen edessään kaikki kuin samalla viivalla.
Vain Jumalan laki, Hänen rakkautensa, elämänkohtalot -
ja monet muut asiat ― ajavat meidät tälle portille.
Itse sain tulla siksi, että koin rikkoneeni -
Jumalan lakia vastaan ja tarvitsin Jumalan armoa.
Raamattu on ihmeellinen kirja! Siinä kun Jeesus sanoo: -
"Se on täytetty," niin se kolahti sydämeen, -
että joku on täyttänyt lain, jota minä en koskaan pysty täyttämään.
Oletpa sitten esirukousten lapsi, -
tai lapsena ― tai aikuisena kuullut Jumalan sanan totuuden, -
niin sillä ei ole väliä!
Tärkeintä on, ettei kenenkään kohdalta -
Jumalan valtava rakkaus ja armo menisi hukkaan.
Vihollinen yrittää kaikkensa, ettei tälle portille kukaan ihminen tulisi!
Jumala on antanut etsikkoajan ja kutsuu Pyhän Henkensä kautta.
Uskon, että Taivaan portti, Jeesus Kristus, -
on maailman tallatuin paikka ja monet käyvät sillä portilla!
On ihanaa päästä siitä portista sisälle, -
saada synnit anteeksi ensimmäisen kerran -
ja sen jälkeen jokaisena päivänä, kun kulkee käsi Jeesuksen kädessä -
koska Hän on uskollinen, vaikka me monta kertaa olemme uskottomat.
Siksi elämän kallein asia on se, -
että synnit ovat Jeesuksen päällä eikä minun päälläni.
Jokainen meistä tietää, että pelastumme vain Jumalan armosta.
Pyhä Henki sydämissämme todistaa, että saamme olla Hänen lapsiaan.
Se on Pyhän Hengen tehtävä.
Siksi Raamatun luku, Sanan kuulossa käyminen -
rukous ja uskovien yhteys on meille tärkeää.
Me tarvitsemme Jumalan voimaa. Se voima on sidottu Jumalan sanaan, -
koska Pyhä Henki kirkastaa tätä sanaa, -
että osaisimme elää, niin kuin Jumalan lasten tulisi elää.
Tiedämme lankeavamme, mutta saamme luottaa, että Jeesus auttaa, -
ja illalla saamme rukoilla: Herra, anna meidän syntimme anteeksi.
Rippikoulussa jo opetettiin, että Jeesuksen tunteminen -
ja Jumalan lapseksi tuleminen on elämän kallein asia.
Tätä me saamme julistaa. Suuhun tulee uusi virsi, -
kiitoslaulu Jumalalle ― ja sen näkevät monet.
Kun elämä muuttuu, se todella muuttuu!
Olen myös nähnyt monien paranevan tänäkin päivänä.
Saanut terveyden, kun on rukoiltu sen puolesta.
Siksi rukoilemme nyt, että Herra voisi -
Pyhän Henkensä kautta yhä enemmän toimia, -
jotta ihmeet ja merkit seuraisivat niitä jotka uskovat, -
ja että evankeliumin ilosanoma valtaisi meidän rakkaan isänmaamme -
ja että Jumalan sanan totuus ja käskyjen kautta annettu laki -
saisi olla meidän jalkaimme lamppu ja valkeus teillämme.
"Jokainen joka huutaa avuksi Herran nimeä, pelastuu."
Siksi tehtävämme on huutaa, omassa suvussa ja lähiympäristössämme -
puhua siitä mikä on pelastuksen salaisuus.
Usko on yksinkertainen: jokainen joka huutaa avuksi Herran nimeä.
Näin tästä unen, kuinka koko suuri sukumme oli meillä.
Yhtäkkiä maa alkoi vavahdella ja taivaalla näkyi temppeli.
Kuin valtava Jumalan temppeli laskeutui taivaasta.
Siinä luki: Nyt on Jeesuksen toinen tuleminen.
Silloin suvustamme ne, jotka eivät tunteneet Jeesusta, -
polvistuen sanoivat, että voivatko hekin vielä pelastua -
ja päästä Taivaan kotiin?
Saimme rukoilla heidän puolestaan ja antaa synninpäästön.
Jeesus tuli ja nousimme Häntä vastaan tuuliin ja pilviin.
Tämä rohkaisi valtavasti! Minulle annettiin raamatunpaikka: -
"Jokainen, joka huutaa avuksi Herran nimeä, pelastuu."
Kuinka voi huutaa sitä, jota ei tunne? Kuinka tuntea, ellei kukaan julista?
Tämä on tehtävämme. Ei saarnata, vaan olla Kristuksen todistajia.
Rakkaudella kertoa siitä valtavasta ilosanomasta, -
josta Jumalan sana meille julistaa.
Jumala tietää mikä on meille parhaaksi.
Olemmepa terveitä tai sairaita, saamme rukoilla ja luottaa -
että kaikki yhdessä vaikuttaa niiden parhaaksi, jotka Jumalaa rakastavat.
Tämä ilosanoma olkoon tänä iltana myös sinun ilosanomasi!
Aamen.
Tekstitys: Sinikka Martikkala